open-index/open-wikipedia-markdown huggingface dataset:
Võrkpalli Balti liiga 2018/19 hooaeg

**[[Võrkpalli Balti liiga]] 2018/19 hooaeg** (sponsornimega **Credit24 Meistriliiga**) oli 14. korda toimunud kõrgeim iga-aastane liiga Baltikumi võrkpalliklubidele.

## Võistkonnad
2018/19 hooajal osales Credit24 Meistriliigas 11 Baltimaade meeskonda (6 Eestist ja 5 Lätist).

### Asukohad ja personal

## Põhiturniir
Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi.

Allikas: Baltic League 2018/19 Regular Season

## ''Play-off''
*Play-off* paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). *Play-offe* mängiti kahe mänguvõiduni, kus kõrgema asetusega võistkonnal oli koduväljaku eelis (teine ja vajadusel kolmas mäng toimusid nende kodusaalis). Iga paari võitja pääses *Final fouri* ja kaotaja langes konkurentsist.

## ''Final Four''
***Korraldaja:** Bigbank Tartu
***Asukoht:** Tartu Ülikooli spordihoone, Tartu, Eesti

Allikas: Baltic League 2018/19 C24 – Play-off

## Lõppjärjestus

## Autasud
### Kuu parim mängija
Alljärgnevad mängijad valiti Balti liiga kuu parimateks.

### ''Final Four'' individuaalsed auhinnad

## Viited
Aleksandr Romantšuk

**Aleksandr Vladimirovitš Romantšuk** (vene keeles Александр Владимирович Романчук; ukraina keeles Олександр Володимирович Романчук *Oleksandr Volodõmõrovõtš Romantšuk*; sündinud 15. aprillil 1959 Luhanskis Ukraina NSV-s) on Venemaa sõjaväelane, kindralpolkovnik.

Aleksandr Romantšuk on lõpetanud 1989. aastal Malinovski Soomustankivägede Sõjaväeakadeemia ja 2008. aastal Venemaa Föderatsiooni Relvajõudude Kindralstaabi Sõjaväeakadeemia.

Aastatel 2003–2006 teenis Romantšuk Andropovi Kantemirovka 4. kaardiväe tankidiviisi komandörina ja 2009–2010 41. üldväearmee staabiülemana. 2011. aastal määrati ta 29. üldväearmee juhatajaks ja 2014. aastal Lõuna sõjaväeringkonna juhataja asetäitjaks (2013. aastal ülendati kindralleitnandiks). 

2016. aastal oli ta osaline Venemaa sõjalises sekkumises Süüria kodusõtta. 

2019. aastal määrati Romantšuk Venemaa Föderatsiooni Relvajõudude Üldsõjaväeakadeemia ülemaks.

## Osalus Vene-Ukraina sõjas

Romantšuk osaleb käimasolevas Venemaa täieulatuslikus sissetungis Ukrainasse. Veebruaris 2023 ülendati ta kindralpolkovnikuks. Zaporižžja suuna väekoondise juhataja ametis sai ta septembris 2023 raskelt haavata Ukraina raketirünnakus Sevastopoli mereväebaasile. 

## Tunnustus
*Venemaa Föderatsiooni teeneline sõjaväespetsialist

## Välislingid
Zooarheoloogia

**Zooarheoloogia** on bioarheoloogia haru, mis uurib minevikust pärit loomseid jäätmeid, et mõista mineviku inimeste elu ja käitumist, suhteid inimeste ja loomade vahel ning nende suhete mõjusid keskkonnale. Kõige laialdasemalt käsitletakse kodustamisprotsesse. Valdkond hõlmab kogu loomariiki ning kõige arvukamad loomadega seostatavad leiud on luud, hambad, sarved ja karvad, mõnikord ka muud jäänused.

## Teemad

Valdkond hõlmab mitmeid teemasid, mille hulgas on näiteks keskkonna rekonstrueerimine, toimetulekustrateegiate hindamine ning loomade kodustamine ja kasutamine minevikus. Peamiselt kogub zooarheoloogia informatsiooni osteoloogiast. Rohkemate teadmiste saamiseks uuritakse ajaloolisi allikaid, näiteks kunstiteoseid, vajadusel lähenetakse küsimustele morfoloogilisest, biomolekulaarsest või etnograafilisest aspektist lähtudes.

Kuigi zooarheoloogia uurib inimeste ja loomade suhteid ning jätab tavaliselt muu kõrvale, on selles toimimiseks ikkagi vajalik omada baasteadmisi bioloogiast ja ökoloogiast. Peamiselt on vaja tunda skeleti ehitust, et jäänuste abil looma tuvastada. Sama tähtis on ka inimese füsioloogia ja elatusstrateegiate mõistmine. Viimane aitab anda ka infot inimese ja looduse vahelise toitumise osas, sest toit mõjutab luustikku, andes seeläbi infot, kellest ja/või millest inimene või loom toitunud on.

Zooarheoloogia jaoks on kasutatud ka etnozooloogia ja osteoarheoloogia mõisteid, kuigi esimene paneb rõhu inimeste-loomade vaheliste suhete osalejale ning tänapäeval seisneb senini säilinud suhete etnograafilistes uuringutes, viimane küll annab panuse kultuuri-ja majandusajaloo uurimisse, aga käsitleb ainult selgroogseid liike.

## Muu kasutus
Peale olulise mineviku inim- ja loomsuhete informatsiooni ammutamise toob zooarheoloogia võime selgitada inimeste ning loomade koostoimeid sageli kokku selle ala spetsialiste ja metsloomade haldajaid, et pakkuda tänapäevaste looduskaitsetavade jaoks täpseid tõlgendusi. Väli on väärtuslik ka õiguskaitseorganitele näiteks siis, kui koos mitteinimsäilmetega leitakse inimsäilmeid. 

## Zooarheoloogia ''vs''. arheozooloogia

Kuigi zooarheoloogia ja arheozooloogia mõlemad uurivad loomaluid, on nende rõhuasetus erinev:

Arheozooloogia keskendub ainult loomariigile ja selle eesmärgiks on loomajäänuste uurimisel panna rõhk loomade bioloogilisele päritolule ja liigilistele erinevustele-kujunemisele. Kokkupuuted inimestega ja suhted nendega on teisejärgulised.

Zooarheoloogia uurib loomaluid antropoloogilisest perspektiivist, et saada infot inimeste-loomade vahelistest suhetest ning pigem keskendutakse kultuurilisele perspektiivile. Samas on teema käsitlemiseks hädavajalikud bioloogia ja zooloogia teadmised.

## Vaata ka
*Zooarheoloogia Eestis

## Viited
Września maakond

**Września maakond** (poola *powiat wrzesiński*) on 2. järgu haldusüksus (maakond) Poolas Suur-Poola vojevoodkonna keskosas. Maakonna keskus asub Września linnas.

Września maakond moodustati 1818. aastal. Maakond likvideeriti 1975. aastal, kuid see taastati 1999. aastal.

## Haldusjaotus
Maakonnas on neli linna: Miłosław, Nekla, Pyzdry ja Września.

Września maakonnas on viis valda:
*Kołaczkowo vald
*Miłosławi vald
*Nekla vald
*Pyzdry vald
*Września vald

## Viited
Pleszewi maakond

**Pleszewi maakond** (poola *powiat pleszewski*) on 2. järgu haldusüksus (maakond) Poolas Suur-Poola vojevoodkonnas. Maakonna keskus asub Pleszewi linnas.

Pleszewi maakond moodustati 1818. aastal, kuid likvideeriti 1932. aastal. Pleszewi maakond taastati 1956. aastal, kuid likvideeriti 1975. aastal. Maakond loodi uuesti 1999. aastal.
## Haldusjaotus
Maakonnas on kolm linna: Chocz, Dobrzyca ja Pleszew.

Pleszewi maakonnas on kuus valda:
*Choczi vald
*Czermini vald
*Dobrzyca vald
*Gizałki vald
*Gołuchówi vald
*Pleszewi vald

## Viited
Gostyńi maakond

**Gostyńi maakond** (poola *powiat gostyński*) on 2. järgu haldusüksus (maakond) Poolas Suur-Poola vojevoodkonna edelas. Maakonna keskus asub Gostyńi linnas.

Gostyńi maakond moodustati 1879. aastal. Maakond likvideeriti 1975. aastal, kuid see taastati 1999. aastal.

## Haldusjaotus
Maakonnas on viis linna: Borek Wielkopolski, Gostyń, Krobia, Pogorzela ja Poniec.

Gostyńi maakonnas on seitse valda:
*Borek Wielkopolski vald
*Gostyńi vald
*Krobia vald
*Pępowo vald
*Piaski vald
*Pogorzela vald
*Ponieci vald

## Viited
Janusz Sidło

**Janusz Jan Sidło** (19. juuni 1933 Szopienice – 2. august 1993 Varssavi) oli Poola odaviskaja. 

Ta võistles 1952., 1956., 1960., 1964. ja 1968. aasta suveolümpiamängudel ning saavutas vastavalt 18., 2., 8., 4. ja 7. koha. 

Oma pika karjääri jooksul võitis Sidło 14 riigi tiitlit ja osales viis korda Euroopa meistrivõistlustel (1954, 1958, 1962, 1966 ja 1969), võites need 1954. ja 1958. aastal ning sai pronksmedali 1969. aastal.

Aastatel 1954 ja 1955 valiti ta Poola aasta sportlaseks.

1953. aasta oktoobris püstitas Sidło Jenas uue Euroopa odaviske rekordi 80.15 m. Juunis 1956. aastal püstitas ta Milanos maailmarekordi 83.66 m. Ta läks 1956. aasta suveolümpiamängudele favoriidina ja oli varustatud moodsa terasest odaga, samas kui enamik konkurente kasutas endiselt puidust oda. Sidło juhtis võistlust 79,98 m viskega, kuid laenas seejärel oda oma kehvalt esinevale sõbrale, norralasele Egil Danielsenile. Danielsen püstitas uue maailmarekordi 85.71 m ja võitis kuldmedali.

Teda autasustati Poola taassünni ordeniga ja hiljem Rüütliristiga.

## Välislingid
*
Chotomów

**Chotomów** on küla Poolas Masoovia vojevoodkonnas Legionowo maakonnas Jabłonna vallas. Chotomów asub Legionowost vahetult läänes ja Varssavi kesklinnast ligikaudu 21 km põhjaloodes.

Chotomówi läbib Varssavi–Gdański raudtee.

Paljud Chotomówi elanikud töötavad Legionowos või Varssavis.

## Viited
Kościani maakond

**Kościani maakond** (poola *powiat kościański*) on 2. järgu haldusüksus (maakond) Poolas Suur-Poola vojevoodkonnas. Maakonna keskus asub Kościani linnas.

Kościani maakond moodustati 19. sajandil. Maakond likvideeriti 1975. aastal, kuid see taastati 1999. aastal.

## Haldusjaotus
Maakonnas on neli linna: Czempiń, Kościan, Krzywiń ja Śmigiel.

Kościani maakonnas on neli valda:
*Czempińi vald
*Kościani vald
*Krzywińi vald
*Śmigieli vald

## Viited
Võrkpalli Balti liiga 2023/24 hooaeg

**[[Võrkpalli Balti liiga]] 2023/24 hooaeg** (sponsornimega **Cronimet liiga**) oli 19. korda toimunud kõrgeim iga-aastane liiga Baltikumi võrkpalliklubidele.

## Võistkonnad
2023/24 hooajal osales Balti liigas 8 Baltimaade meeskonda (4 Eestist, 3 Lätist ja 1 Leedust).

### Asukohad ja personal

## Põhiturniir
Kõik meeskonnad mängisid omavahel läbi kolmel korral. Põhiturniiri paremusjärjestuse määramisel arvestati esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi.

Allikas: Baltic League 23/24 Regular Season

## Väljalangemismängud
Veerandfinaalseeria paarid jagati vastavalt põhiturniiri kohtadele (esimene läheb vastamisi kaheksandaga, teine seitsmendaga jne). Veerandfinaalides mängiti kaks mängu, kus kõrgema asetusega võistkonna kodusaalis toimus teine ja otsustav mäng (viigi korral selgitati edasipääseja kuldse geimiga). Iga paari võitja pääses *Final fouri* ja kaotaja langes konkurentsist. *Final four* toimus põhiturniiri võitja kodusaalis ning võitjad otsustati ühe mänguga.

Allikas: Baltic League 23/24 Play-off

### Veerandfinaalseeriad

### Poolfinaalid

### Finaal

### Kolmanda koha mäng

## Lõppjärjestus

## Kuu parim mängija
Alljärgnevad mängijad valiti Balti liiga ja Eesti meistrivõistluste kuu parimateks.

## ''Final Four'' individuaalsed auhinnad

## Viited


## Välislingid
*Koduleht
*Mängude andmebaas
Staffan Ulfstrand

**Staffan Ulfstrand** (12. detsember 1933 – 7. september 2023 Uppsala) oli Rootsi ökoloogilise zooloogia professor ja ornitoloog, aastast 2000 Tartu Ülikooli audoktor.

Ta sai avalikkusele tuntuks kolme linde käsitleva osaga filmis "Loomamaailm", kuid kirjutas oma karjääri alguses lindudest ja ökoloogiast, eriti lindude rändeteedest. Lisaks oma põhilisele uurimisharule on ta tegelenud ka inimese evolutsiooniga.

Ulfstrand kaitses 1968. aastal Lundi ülikoolis väitekirja teemal *Vindelälveni jõe põhjaloomade kooslused Rootsi Lapimaal: väliuuringud erilise viitega Ephemeroptera, Plecoptera, Trichoptera ja Diptera Simuliidae kohta*.  Alates 1970. aastatest oli ta tegev Uppsala ülikoolis. Ulfstrand oli Uppsala ülikooli zooökoloogia professor 1978–1998. 

## Auhinnad
2001. aastal pälvis ta Disa auhinna populaarteaduse eest põhjendusega: *Staffan Ulfstrandile omistatakse auhind oskuse eest kergesti selgitada keerulisi probleeme, loobumata teaduslikust täpsusest. Oma viisiga, kuidas põimida teadustulemusi isekogenutega, äratab ta lugejas uudishimu ja meelitab edasi õppima.* Samal aastal autasustas Uppsala Ülikool teda Linnaeuse kuldmedaliga. 

2010. aastal pälvis ta Kuningliku Teaduste Akadeemia Letterstedti autoriauhinna raamatu eest "Darwini idee. Parim idee, mis kellelgi on olnud ja kuidas see täna töötab.'' 

## Viited

## Välislingid
*Staffan Ulfstrandi Uppsala ülikooli veebisaidil
Grodzisk Wielkopolski maakond

**Grodzisk Wielkopolski maakond** (poola *powiat grodziski*) on 2. järgu haldusüksus (maakond) Poolas Suur-Poola vojevoodkonna lääneosas. Maakonna keskus asub Grodzisk Wielkopolski linnas.

Grodzisk Wielkopolski maakond moodustati 1887. aastal. Maakond likvideeriti 1932. aastal, kuid loodi uuesti 1999. aastal.

## Haldusjaotus
Maakonnas on kolm linna: Grodzisk Wielkopolski, Rakoniewice ja Wielichowo.

Grodzisk Wielkopolski maakonnas on viis valda:
*Granowo vald
*Grodzisk Wielkopolski vald
*Kamienieci vald
*Rakoniewice vald
*Wielichowo vald

## Viited
Mets-limanutt

**Mets-limanutt** (*Hygrophorus nemoreus*) on limanutiliste sugukonda limanuti perekonda kuuluv seeneliik. 

Seen kasvab tammede all, on jahuja lõhna ja vihaka maitsega.

## Välislingid
*
Ostrów Wielkopolski maakond

**Ostrów Wielkopolski maakond** (poola *powiat ostrowski*) on 2. järgu haldusüksus (maakond) Poolas Suur-Poola vojevoodkonna lõunaosas. Maakonna keskus asub Ostrów Wielkopolski linnas.

Ostrów Wielkopolski maakond moodustati 1887. aastal. Maakond likvideeriti 1975. aastal, kuid loodi uuesti 1999. aastal.

## Haldusjaotus
Maakonnas on neli linna: Odolanów, Ostrów Wielkopolski, Raszków ja Nowe Skalmierzyce.

Ostrów Wielkopolski maakonnas on seitse valda:
*Nowe Skalmierzyce vald
*Odolanówi vald
*Ostrów Wielkopolski vald
*Przygodzice vald
*Raszkówi vald
*Sieroszewice vald
*Sośnie vald

## Viited
Nõmmküla vald

**Nõmmküla vald** (saksa keeles *Nömküll*) oli vald Järvamaal Ambla kihelkonnas.

## Viited

## Välislingid
*
Laitsna-Rogosi vald

**Laitsna-Rogosi vald** oli vald Võrumaal.

Vana-Laitsna ja Rogosi vald liideti 1932. aastal Laitsna-Rogosi vallaks. Võru maavolikogu otsustas liidetud valda nimetada Vana-Laitsnaks ja vallavalitsuse asukoha määrata Vana-Laitsna vallamajja, mis suuremas ja paremas asukohas. Liitmise ajal oli Rogosi vallas 1060 elanikku ja  Vana-Laitsna vallas 752 elanikku. Laitsna-Rogosi vallamaja viidi 1934. aastal üle endise Rogosi mõisa härrastemajja.

1938. a nimetati Laitsna-Rogosi vald ümber Ruusmäe vallaks.

## Viited
Venemaa Föderatsiooni teeneline sõjaväespetsialist

**Venemaa Föderatsiooni teeneline sõjaväespetsialist** (vene keeles Заслуженный военный специалист Российской Федерации) on Venemaa sõjaväelastele antav riiklik aunimetus isiklike teenete eest riigi kaitsevõime tugevdamisel.

Aunimetus asutati 1995. aastal.

Reeglina aunimetust ei anta kandidaadile, kel on sõjaväeteenistuse staaži vähem kui 20 aastat või kes ei ole varem pälvinud mõnda riikliku autasu.

Aunimetus määratakse Venemaa Föderatsiooni presidendi seadlusega. Aunimetusega kaasneb rinnamärk.

## Aunimetuse saajaid
*Vladimir Võssotski
*Aleksandr Romantšuk
*Oleg Tsokov
Inga Bērziņa

**Inga Bērziņa** (sündinud 1. augustil 1963 Kuldīgas) on Läti poliitik, ta on erakonna Uus Ühtsus liige. Ta valiti 2022. aasta Läti parlamendivalimistel Uue Ühtsuse nimekirjas Seimi liikmeks. Ta oli 15. septembrist 2023 kuni 15. juunini 2025 Läti Vabariigi keskkonna- ja regionaalarengu minister. Varem oli ta aastatel 2001–2022 Kuldīga piirkonna volikogu esimees.

Ta lõpetas aastal 1986 Läti Riikliku Ülikooli geograafiateaduskonna, saades geograafi ja geograafiaõpetaja diplomi. Aastal 1997 sai ta magistrikraadi geograafia alal Läti Ülikoolist. 

Aastatel 1986–1994 töötas ta geograafiaõpetajana Riia Inglise Gümnaasiumis. Aastal 1994 asus ta Kuldīgasse, kus ta alguses töötas geograafiaõpetajana Vilis Plūdonsi nimelises Kuldiga 1. Keskkoolis, peagi sai tast kooli direktori asetäitja kommertshariduse alal.

2022. aasta Läti parlamendivalimistel valiti ta Uue Ühtsuse nimekirjas Seimi liikmeks.

15. septembrist 2023 on ta Läti Vabariigi keskkonna- ja regionaalarengu minister (Evika Siliņa valitsuses).

Pärast 2025. aasta munitsipaalvalimisjaoskondade sulgemist, kui algas häälte lugemine, tekkisid probleemid hääletussedelite skaneerimissüsteemiga ja hääli tuli lugeda käsitsi. 9. juunil peatas minister I. Bērziņa ametist riikliku digitaalse arengu agentuuri direktori Jorens Liops, kes vastutas valimissüsteemi eest. 11. juunil astus minister I. Bērziņa ise ametist tagasi, võttes vastutuse valimisprotsessi toetavate infotehnoloogiliste lahendustega seotud probleemide eest.

## Isiklikku
Ta on abielus ja kolme lapse ema. Tema poeg Kristaps Bērziņš on tippkergejõustiklane, maratoonar.
Konini maakond

**Konini maakond** (poola *powiat koniński*) on 2. järgu haldusüksus (maakond) Poolas Suur-Poola vojevoodkonna keskosas. Maakonna keskus asub Konini linnas, mis maakonda ei kuulu.

Konini maakond moodustati 14. sajandil. Maakond likvideeriti 1975. aastal, kuid loodi uuesti 1999. aastal haldusreformi käigus.

## Haldusjaotus
Maakonnas on viis linna: Golina, Kleczew, Rychwał, Sompolno ja Ślesin.

Konini maakonnas on 14 valda:
*Golina vald
*Grodzieci vald
*Kazimierz Biskupi vald
*Kleczewi vald
*Kramski vald
*Krzymówi vald
*Rychwałi vald
*Rzgówi vald
*Skulski vald
*Ślesini vald
*Sompolno vald
*Stare Miasto vald
*Wierzbineki vald
*Wilczyni vald

## Viited
Al Cantello

**Albert Cantello** (9. juuni 1931 – 17. jaanuar 2024) oli Ameerika Ühendriikide merejalaväelane ja odaviskaja. Ta oli Ameerika Ühendriikide mereväeakadeemia meeste distantsijooksu programmi treener (1963–2018).

Ta lõpetas 1955. aastal Philadelphias La Salle ülikooli. 1959. aastal püstitas ta odaviskes maailmarekordi ja võitis Pan-Ameerika mängudel pronksmedali. Ta kuulus 1960. aasta suveolümpiamängudel Roomas USA olümpiakoondisse. Vaatamata sellele, et ta sai kvalifikatsioonis mängude pikkuselt teise viske (79.72 m), saavutas ta finaalis kümnenda koha (ametliku viskega 74.70 m). Cantello tuli AAU meistriks 1959. ja 1960. aastal ning oli mõlemal aastal maailma edetabelis 4. kohal. 1964. aastal nimetas ajakiri Sport Cantello oma kõigi aegade kergejõustikumeeskonda ja valis ta maailma suurimaks konkurendiks odaviskes. Tema isiklik rekord oli vana tüüpi odaga 86.04 meetrit, saavutatud juunis 1959. aastal Comptonis.

Ta töötas üle 50 aasta Ameerika Ühendriikide mereväeakadeemias treenerina, selle aja jooksul valiti ta kolm korda NCAA Kesk-Atlandi aasta treeneriks. Ta läks pensionile 2018. aastal. La Salles viibides nimetati Cantello kaks korda kergejõustiku All-American meeskonda. Ta võitis odaviskevõistluse neljadel Kesk-Atlandi konverentsi kergejõustikumeistrivõistlustel ja võitis kolm korda odaviske Penn Relays (ka Penn Relays Carnival on Ameerika Ühendriikide vanim ja suurim kergejõustikuvõistlus, mida peetakse alates 21. aprillist 1895 igal aastal Pennsylvania Ülikoolis Franklin Fieldis Philadelphias).

2013. aastal võeti Cantello koos Ron Allice'i, Dennis Craddocki, Jim Hunti, Curtis Frye ja Paul Olseniga USA kergejõustiku- ja murdmaatreenerite assotsiatsiooni (USTFCCCA) treenerite kuulsuste halli.
Carlo Lievore

**Carlo Lievore** (10. november 1937 – 9. oktoober 2002) oli Itaalia odaviskaja ja kergejõustikutreener, 1. juunist 1961 kuni 1. juulini 1964 oli odaviske maailmarekordi omanik tulemusega 86.74 m.

Ta võitis Vahemere mängudel 1963. aastal Napolis odaviskes kuldmedali tulemusega 77.75 m. Ta osales 1960. aasta suveolümpiamängudel ja 1964. aasta suveolümpiamängudel. 1960. aastal sai ta 9. koha ja 1964. aastal ei pääsenud kvalifikatsioonist edasi. Aastatel 1956–1971 esindas ta rahvuskoondist 42 korral.

## Välislingid
*Carlo Lievore Itaalia kergejõustikuliidu veebilehel (itaalia keeles)
*[Carlo Lievore [ROK]-i veebilehel]
*Carlo Lievore Olympedia.org veebilehel
Poznańi maakond

**Poznańi maakond** (poola *powiat poznański*) on 2. järgu haldusüksus (maakond) Poolas Suur-Poola vojevoodkonna keskosas. Maakonna keskus asub Poznańi linnas, mis maakonda ei kuulu.

Poznańi maakond moodustati 1. jaanuaril 1999.

## Haldusjaotus
Maakonnas on kümme linna: Buk, Kostrzyn, Kórnik, Luboń, Mosina, Murowana Goślina, Pobiedziska, Puszczykowo, Stęszew ja Swarzędz.

Poznańi maakonnas on 14 valda:
*Buki vald
*Czerwonaki vald
*Dopiewo vald
*Kleszczewo vald
*Komorniki vald
*Kórniki vald
*Mosina vald
*Murowana Goślina vald
*Pobiedziska vald
*Rokietnica vald
*Stęszewi vald
*Suchy Lasi vald
*Swarzędzi vald
*Tarnowo Podgórne vald

## Viited
Rain Rosengraft

**Rain Rosengraft** (sündinud 3. jaanuaril 1977 Tartus) on eesti näitekirjanik (pseudonüüm).

## Töö ja looming
### Looming
* Näidend "Hullu Professori Komejant ehk Professor ja Karlson Keldrist", komöödia
* Näidend "Meele-Lahutaja1", komöödia
* Näidend "Meele-Lahutaja2", komöödia
* Saade "Su nali kõlab tuttavalt" (tekstid seadnud kohandanud ja loonud)
* Näidend "Meele-Lahutaja3", komöödia
* Näidend "LOLLIM KUI 6-A", koguperekomöödia
* Saade "Su nali kõlab tuttavald2" (tekstid seadnud ja loonud)
* Näidend "Berg ja Pääsuke", tõestisündinud loo ainetel draama
* "Mitte ei mäleta", koguperekomöödia
* "Õnn, elu ja armastus" koostöö Katarina Rosengraftiga, tragikomöödia-draama
* "Meele-Lahutaja4" alapealkirjaga "Kas me sellist Eestit tahtsime?", komöödia
* "Barbi", komöödia
* Kontsertetendus "Jõulud", muusikal

#### Lühinaljad
* "Meditsiin ja sex"
* "Otsi lolli 1 ja 2"
* "Baskin ja Ukrainlane"
* "Naised saunas" (1,2,3,4,5,6,7,8,9,10,11,12,13 osa)
* "Peaparandus"

Ta on abielus. Tal on neli last. Poeg esimesest abielust ja kaks poega ning tütar teisest abielust.

Elab Valga maakonnas Otepää vallas Tiidu külas.

## Viited
Terje Pedersen

**Terje Olav Pedersen** (sündinud 9. veebruaril 1943) on endine Norra odaviskaja. 

1960. aasta suveolümpiamängudel Roomas pääses ta kvalifikatsiooniringist edasi, kuid põhivõistlusel ei võistelnud. 1964. aasta suveolümpiamängudel Tokyos ta põhivõistlusele ei kvalifitseerunud. Ta tuli Norra meistriks aastatel 1960 ja 1962–1964.

Pedersen püstitas odaviskes kaks maailmarekordit, mõlemad Bisletti staadionil. Esimene rekord, 87,12-meetrine vise, sündis 1964. aasta juulis ja teine, 91,72-meetrine vise, sama aasta septembris. See jäi tema karjääri parimaks viskeks. Tänu maailmarekorditele valiti Pedersen 1964. aastal Norra aasta sportlaseks.

## Välislingid
*[Terje Pedersen [ROK]-i veebisaidil]
*Terje Pedersen Olympedia.org veebisaidil
*Terje Pedersen Track and Field Statistics veebisaidil
*Terje Pedersen Munzinger.de veebisaidil (saksa keeles)
Carency

**Carency** on vald Põhja-Prantsusmaal Pas-de-Calais' departemangus.

Vald asub 13 km Arrasist loodes, tee D58 ääres. Carency on ka oja nimi, mis moodustab Deûle'i jõe ülemjooksu ja mis läbi küla voolab.


Carency église2.jpg|Carency kirik
62213-Carency-Sols.png


## Huviväärsusi

* St. Aignani kirik, pärast Esimest maailmasõda koos enamusega külast uuesti üles ehitatud.
* 13. sajandi linnuse jäänused.

## Tuntud inimesi

* François Faber, Tour de France (1909) võitja, hukkus siin 9. mail 1915 Esimese maailmasõja ajal, võideldes Teises Artois' lahingus.

## Viited
Klaus Wolfermann

**Klaus Wolfermann** (31. märts 1946 – 18. detsember 2024) oli Lääne-Saksamaa odaviskaja. Ta võitis 1972. aasta suveolümpiamängudel Münchenis kuldmedali ja püstitas 1973. aastal maailmarekordi.

1972. aasta mängude odavõistlus oli olümpiaajaloo napim võit. Wolfermann läks viiendas voorus olümpiarekordi viskega 90.48 meetrit juhtima NSV Liidu esindaja Jānis Lūsise ees. Seejärel viskas Lūsis kuuendas ja viimases voorus väga pika viske, mille pikkuseks oli 90.46 meetrit – Wolfermanni kahesentimeetrine varu oli tollal väikseim odavõistlustel saavutatud edu.

5. mail 1973. aastal püstitas Klaus Wolfermann odaviske uue maailmarekordi, parandades sellega Lūsise senist rekordit 93.80 meetrit 94.08 meetriga. Wolfermanni rekord püsis 26. juulini 1976, mil ungarlane Miklós Németh viskas 1976. aasta suveolümpiamängudel Kanadas Quebecis Montrealis oda 94.58 m.

## Välislingid

*Klaus Wolfermann Olympedia.org veebilehel
*[Klaus Wolfermann [ROK]-i veebilehel]
*Klaus Wolfermann Hall of Fame sport.de veebilehel
*Klaus Wolfermann nordbayern.de veebilehel
Emil Constantinescu

**Emil Constantinescu** (sündinud 19. novembril 1939 Tighinas) on Rumeenia poliitik ja teadlane. Ta oli aastatel 1996–2000 Rumeenia president. Hariduse poolest on ta jurist ja geoloog. Ta kaitses aastal 1979 väitekirja geoloogia alal.

Ta lõpetas aastal 1960 Bukaresti ülikooli õigusteaduskonna ning töötas lühikest aega juristina. Aastatel 1961–1966 õppis ta Bukaresti ülikooli geoloogiateaduskonnas (lõpetas).

Aastast 1966 töötas ta õppejõuna Bukaresti ülikooli geoloogiateaduskonnas ning oli ülikoolis Rumeenia Kommunistliku Partei propagandasekretär.

1992. aastal valiti ta Bukaresti ülikooli presidendiks. Samal aastal kandideeris ta ka Rumeenia presidendiks, kuid kaotas Ion Iliescule. Rumeenia presidendiks valiti ta aastal 1996. Ta oli Rumeenia president 29. novembrist 1996 kuni 20. detsembrini 2000.

## Isiklikku
Ta on abielus, peres on poeg ja tütar. Ta on Rumeenia Õigeusu Kiriku liige.
Miklós Németh

**Miklós Németh** (sündinud 23. oktoobril 1946) on Ungari olümpiavõitja ja endine odaviske maailmarekordiomanik. Ta on Budapestis sündinud Imre Némethi poeg, kes võitis 1948. aasta suveolümpiamängudel vasaraheites olümpiakulla.

Némethi võidutulemus 1976. aasta suveolümpiamängudel Montrealis oli samuti maailmarekord, esimeses voorus visatud 94.58 m. Hõbemedalist soomlane Hannu Siitonen, kelle isiklik drekord 93.90 meetrit sündis juunis, viskas 87.92 meetrit – enam kui 6,5 meetrit tagapool Némethist. Ta valiti saavutuse eest Ungari 1976. aasta sportlaseks.

Ta osales olümpiamängudel neljal korral: 1968. aastal Méxicos (17. koht), 1972. aastal Münchenis (4. koht), 1976. aastal Montrealis (1. koht) ja 1980. aastal Moskvas (4. koht). Oma kolmandal olümpiastardil – Montrealis – võitis ta kuldmedali, püstitades tulemusega 94.58 uue maailmarekordi.

Euroopa meistrivõistlustel osales ta neli korda. 1966. aastal Budapestis (5. koht), 1971. aastal Helsingis (9. koht), 1974. aastal Roomas (7. koht) ja 1978. aastal Prahas (6. koht). 1970. aastal võitis ta Torino Universiaadil kuldmedali tulemusega 81.94 meetrit, püstitades sellega uue võistluste rekordi.

Némethi kuldmedali maailmarekordiline tulemus püsis kuni 23. aprillini 1980. aastal, mil kaaslane ungarlane Ferenc Paragi viskas oda 96.72 meetri kaugusele.
Sępólno maakond

**Sępólno maakond** (poola *powiat sępoleński*) on 2. järgu haldusüksus (maakond) Poolas Kujawy-Pomorze vojevoodkonna loodeosas. Maakonna keskus asub Sępólno Krajeńskie linnas.

Sępólno maakond loodi 1919. aastal, kuid likvideeriti 1975. aastal. Sępólno maakond loodi uuesti 1999. aastal haldusreformi käigus.

## Haldusjaotus
Maakonnas on kolm linna: Kamień Krajeński, Sępólno Krajeńskie ja Więcbork.

Sępólno maakonnas on neli valda:
*Kamień Krajeński vald
*Sępólno Krajeńskie vald
*Sośno vald
*Więcborki vald

## Viited
Tuchola maakond

**Tuchola maakond** (poola *powiat tucholski*) on 2. järgu haldusüksus (maakond) Poolas Kujawy-Pomorze vojevoodkonna põhjaosas. Maakonna keskus asub Tuchola linnas.

Tuchola maakond moodustati 1818. aastal. Maakond likvideeriti 1975. aastal, kuid loodi uuesti 1999. aastal haldusreformi käigus.

## Haldusjaotus
Maakonna ainus linn on Tuchola.

Tuchola maakonnas on kuus valda:
*Cekcyni vald
*Gostycyni vald
*Kęsowo vald
*Lubiewo vald
*Śliwice vald
*Tuchola vald

## Viited
Serena

**Serena** on veepark ja turismikeskus, mis avati 1989. aastal Soomes Espoos ja Vihti maantee ääres (Soome maantee 120). Tegemist on Põhjamaade suurima siseveepargiga ning ühtlasi on see üks populaarsemaid reisisihtkohti Lõuna-Soomes, kus igal aastal külastab veekeskust üle 200 000 inimese.

Veepargis on erinevad veeliumäed, siseõued ja mullivannid, lastebasseinid ja sädelevad kärestikud ning kalju seest välja kaevatud veepargi osas asuvad saunaosakonnad. Veepargi alal on ka restorane ja kohvikuid.

Hotell Korpilampi asub veepargi lähedal.

## Vaata ka
* Lahnus
* Visulahti

## Viited

## Välislingid

* Koduleht (inglise/soome/vene)
Nakło maakond

**Nakło maakond** (poola *powiat nakielski*) on 2. järgu haldusüksus (maakond) Poolas Kujawy-Pomorze vojevoodkonna lääneosas. Maakonna keskus asub Nakło nad Notecią linnas.

Nakło maakond moodustati 1999. aastal.

## Haldusjaotus
Maakonnas on neli linna: Kcynia, Mrocza, Nakło nad Notecią ja Szubin.

Nakło maakonnas on viis valda:
*Kcynia vald
*Mrocza vald
*Nakło nad Notecią vald
*Sadki vald
*Szubini vald

## Viited
Świecie maakond

**Świecie maakond** (poola *powiat świecki*) on 2. järgu haldusüksus (maakond) Poolas Kujawy-Pomorze vojevoodkonna põhjaosas. Maakonna keskus asub Świecie linnas.

Świecie maakond moodustati 19. sajandil. Maakond likvideeriti 1975. aastal, kuid loodi uuesti 1999. aastal haldusreformi käigus.

## Haldusjaotus
Maakonnas on kolm linna: Nowe, Pruszcz ja Świecie.

Świecie maakonnas on 11 valda:
*Bukowieci vald
*Dragaczi vald
*Drzycimi vald
*Jeżewo vald
*Lniano vald
*Nowe vald
*Osie vald
*Pruszczi vald
*Świecie vald
*Świekatowo vald
*Warlubie vald

## Viited
Ferenc Paragi

**Ferenc Paragi** (21. august 1953 – 21. aprill 2016) oli Ungari odaviskaja, odaviske maailmarekordi (96,72 m, 1980) püstitaja. 

See tulemus lisas eelmisele maailmarekordile rohkem kui kaks meetrit, õhutades arutelu ja spekulatsioone oda konstruktsiooni ja lennuomaduste muutmise tõenäosuse kohta. Kavandatud muudatused jõustuksid lõpuks 1986. aastal, pärast odaviskamise maailmarekordi veel kahte märkimisväärset parandamist; esimene tuli 1983. aastal, kui tollal USA odaviskaja Tom Petranoff lisas Paragi tulemusele täpselt kolm meetrit, ja teine 1984. aastal, kui idasakslane Uwe Hohn viskas 800-grammise oda 104,80 meetrini.

Hohni rekord sündis alles pärast seda, kui uus kujundus oli juba ametlikult välja pakutud ja vastupidi levinud müüdile polnud sellel muudatusega mingit pistmist. Tõepoolest, muudatuse peamine põhjus oli vabaneda toona sagedastest tasastest või mitmetähenduslikest maandumistest, mis muutis sageli raskeks hinnata, kas vise tuleks seaduslikuks tunnistada, mis kõige kuulsam oli 1980. aasta suveolümpiamängudel toimunud kõrgetasemelise juhtumi puhul. Moskvas, kus võitja Dainis Kūla pääses pealtnäha lameda viskega kolmele viimasele voorule. Ka ebaselgeid maandumisi oli palju keerulisem täpselt mõõta, võrreldes selgelt viskega, kus oda maandus maandumiskohas maasse.

Paragi võistles ka Moskva olümpiamängudel. Kuigi tema vorm oli pärast järjekordset suurtulemust 96.20 18. mail 1980 veidi langenud, ei saanud tema kuulumisest esisoosikute hulka kahtlustki olla. Kvalifikatsiooniringis oli tal aga probleeme, vireledes kahe vooru järel finaalikohast enam kui viie meetri kaugusel standardile mittevastava margiga 72.60, kuid päästis end, heites oma kolmanda ja viimase katsega 88.76 – parim mark kogu kvalifikatsioonivõistluse ligi kolme meetri võrra. Järgmise päeva finaalis sai ta 79.52-ga kümnenda koha. Tema kvalifikatsioonisooritusest oleks piisanud pronksmedaliks.

Paragi püstitas 23. aprillil 1980 odaviske maailmarekordi 96.72 meetrit, ületades kaasmaalase Miklós Némethi 1976. aasta suveolümpiamängudel Montréalis püstitatud maailmarekordi.

Paragi tuli viis korda Ungari meistriks. 

## Välislingid
*Ferenc Paragi Sports-Reference.com veebilehel 
*Ferenc Paragi Olympedia.org veebilehel 
*Ferenc Paragi Track and Field Statistics veebilehel 
*[Ferenc Paragi [World Athletics] veebilehel]
Tom Petranoff

**Thomas Alan Petranoff** (sündinud 8. aprillil 1958) on endine USA kergejõustiklane, kes võistles odaviskes. Talle kuulus maailmarekord 99.72 m (vana oda) 1983. aasta maist kuni 1984. aasta juulini. 

Ta võitis Helsingis 1983. aastal MM-võistluste hõbemedali ja esindas USA-d 1984. ja 1988. aasta suveolümpiamängudel. 1990. aastatel siirdus ta Lõuna-Aafrikasse ja tuli kaks korda Aafrika meistrivõistluste võitjaks. Tema isiklik rekord uue odaga on 89.16 m. Karjääri viimastel aastatel naasis ta Ameerika Ühendriikidesse ja võitis 1999. aasta Pan-Ameerika mängudel pronksmedali.

Petranoffi maailmarekord ületas täpselt kolm meetrit varasema rekordi 96,72 m, mille püstitas 1980. aastal ungarlane Ferenc Paragi. Petranoffi tulemus õhutas edasisi arutelusid ja spekulatsioone oda konstruktsiooni ja lennuomaduste muutmise tõenäosuse kohta. Ajendatuna vajadusest lühendada vahemaid ja tollal sagedased tasasel või mitmetähenduslikud maandumised (mille tulemuseks oli palju vastuolulisi ametlikke otsuseid), jõustus 1986. aasta aprillis lõpuks uue kujunduse muudatus. Selleks ajaks oli idasakslane Uwe Hohn 104,80-meetrise viskega Petranoffi marki tublisti parandanud. See vise tehti pärast seda, kui muudatused olid ametlikult fikseeritud ja (erinevalt Petranoffi rekordist) ei olnud muudatuse ajendiks.

Vana odakujundusega Petranoffi marki ei ületanud kunagi ükski muu peale Hohni rekordi. Samuti sai ta uue odaga hästi hakkama; tema isiklik rekord 89.16 m, visatud Lõuna-Aafrika Vabariigis Potchefstroomis 1. märtsil 1991, oli sel ajal kõigi aegade paremuselt teine (arvestamata peagi keelustatava "karesabaga odaga" visatud märke, mille oli kasutusele võtnud Miklós Németh), jäi maha vaid Steve Backley maailmarekordist 89,58 m.

1984. aastal tuli Petranoff rekordilise 61 punktiga Superstaaride meistriks ("Superstaarid" oli televisioonis ülekantav spordiüritus, kus osales kümme tippsportlast kümnelt spordialalt, kes võistlesid aladel, mis ei ole nende põhialad.). Ta kvalifitseerus Ameerika Ühendriikide olümpiakoondisse, kuid sai Los Angelese finaalis pettumust valmistava 10. koha.

Illinoisi päritolu Petranoff sai hiljem Lõuna-Aafrika Vabariigi kodanikuks ja võistles seda riiki esindades rahvusvahelistel võistlustel.

## Välislingid
*[Tom Petranoff [World Athletics] veebilehel]
*Tom Petranoff Olympedia.org veebilehel
*Tom Petranoff Track and Field Statistics veebilehel
Radziejówi maakond

**Radziejówi maakond** (poola *powiat radziejowski*) on 2. järgu haldusüksus (maakond) Poolas Kujawy-Pomorze vojevoodkonna lõunaosas. Maakonna keskus asub Radziejówi linnas.

Radziejówi maakond moodustati 14. sajandi teisel poolel, kuid likvideeriti 1870. aastal. 1955. aastal maakond taastati, kuid likvideeriti 1975. aastal. Radziejówi maakond loodi uuesti 1999. aastal haldusreformi käigus.

## Haldusjaotus
Maakonnas on kaks linna: Piotrków Kujawski ja Radziejów.

Radziejówi maakonnas on kuus valda:
*Bytońi vald
*Dobre vald
*Osięciny vald
*Piotrków Kujawski vald
*Radziejówi vald
*Topólka vald

## Viited
Rypini maakond

**Rypini maakond** (poola *powiat rypiński*) on 2. järgu haldusüksus (maakond) Poolas Kujawy-Pomorze vojevoodkonna idaosas. Maakonna keskus asub Rypini linnas.

Rypini maakond moodustati 19. sajandil. 1975. aastal maakond likvideeriti, kuid loodi uuesti 1999. aastal haldusreformi käigus.

## Haldusjaotus
Maakonna ainus linn on Rypin.

Rypini maakonnas on viis valda:
*Brzuze vald
*Rogowo vald
*Rypini vald
*Skrwilno vald
*Wąpielski vald

## Viited
Klimbisupp

**Klimbisupp** on eesti kööki kuuluv supp, milles sisalduvad klimbid. Lisatud on kartuleid ja porgandeid, tänapäeval ka liha ning vahel nuudleid.
Żnini maakond

**Żnini maakond** (poola *powiat żniński*) on 2. järgu haldusüksus (maakond) Poolas Kujawy-Pomorze vojevoodkonna edelaosas. Maakonna keskus asub Żnini linnas.

Żnini maakond moodustati 1887. aastal. Maakond likvideeriti 1975. aastal ja loodi uuesti 1999. aastal haldusreformi käigus.

## Haldusjaotus
Maakonnas on neli linna: Barcin, Janowiec Wielkopolski, Łabiszyn ja Żnin.

Żnini maakonnas on kuus valda:
*Barcini vald
*Gąsawa vald
*Janowiec Wielkopolski vald
*Łabiszyni vald
*Rogowo vald
*Żnini vald

## Viited
Pruun kübarnarmik

**Pruun kübarnarmik** (*Hydnellum ferrugineum*) on lehternahkiselaadsete seltsi sugukonda mütsnarmikulised kuuluv seente liik.

Liik kasvab nõmmemännikutes, on maitselt mahe ja sarnane Pecki kübarnarmikuga, mis kasvab kuusikutes.

## Välislingid
*
Sini-kübarnarmik

**Sini-kübarnarmik** (*Hydnellum caeruleum*) on lehternahkiselaadsete seltsi sugukonda mütsnarmikulised kuuluv seente liik.

Liik kasvab nõmmemännikutes.

## Välislingid
*
Perry Como

**Perry Como** (tegelikult **Pierino Ronald Como**; 18. mai 1912 Canonsburg, Pennsylvania – 12. mai 2001 Jupiter Inlet Colony, Florida) oli USA laulja, näitleja ja telesaatejuht. Como sai tuntuks ka oma telešõuga, mis oli eetris 1948–1963.

## Stuudioalbumid

* Perry Como Sings Merry Christmas Music (1946)
* A Sentimental Date With Perry (1949)
* TV Favorites (1952)
* Hits from Broadway Shows (1953)
* Around the Christmas Tree (1953)
* I Believe ~ Songs of All Faiths Sung by Perry Como (1953)
* So Smooth (1955)
* We Get Letters (1957)
* Saturday Night with Mr. C (1958)
* When You Come to the End of the Day (1958)
* Como Swings (1959)
* Seasons Greetings from Perry Como (1959)
* For The Young At Heart (1961)
* Sing to Me Mr. C (1961)
* By Request (1962)
* The Best of Irving Berlin's Songs from Mr. President (1962)
* The Songs I Love (1963)
* The Scene Changes (1965)
* Lightly Latin (1966)
* Perry Como In Italy (1966)
* The Perry Como Christmas Album (1968)
* Look to Your Heart (1968)
* Seattle (1969)
* It's Impossible (1970)
* I Think of You (1971)
* And I Love You So (1973)
* Perry (1974)
* Just Out of Reach (1975)
* The Best of British (1977)
* Where You're Concerned (1978)
* Perry Como (1980)
* So It Goes / Goodbye for Now (1983)
* Today (1987)

## Filmid
* Something To Shout About (1943)
* Something for the Boys (1944)
* Doll Face (1945)
* March of Time (1945)
* If I'm Lucky (1946)
* Words and Music (1948)
* Tobaccoland on Parade (1950)
* The Fifth Freedom (1951)

## Telesaated
* The Perry Como Show (1948–1963)
* Perry Como jõulud Austrias (1976)
* Perry Como suvi New Orleansis (1976)
* Perry Como muusikat Hollywoodist (1977)
* Perry Como lihavõtted merel (1978)
* Perry Como's Early American Christmas (1978)
* Perry Como Bahama puhkus (1980)
* Perry Como jõulud Pühal Maal (1980)
* Perry Como suvi San Fransciscos
* Perry Como Prantsuse-Kanada jõulud (1981)
* Perry Como lihavõtted Guadalajaras
* Perry Como iiri jõulud (1994),

## Välislingid
*http://www.perrycomo.com/
Klaus Tafelmeier

**Klaus-Dieter Tafelmeier** (sündinud 12. aprillil 1958 Singenis Baden-Württembergi liidumaal) on endine Saksamaa odaviskaja. 

Septembris 1986 viskas Tafelmeier Comos oda 85.74 meetrit ja püstitas esimese ametliku uue odatüübi maailmarekordi. Rekord püsis 1987. aasta maini, mil Jan Železný viskas 87.66 meetrit. Tafelmeieri karjääri parimaks viskeks jäi 1987. aastal Gelsenkirchenis visatud 86.64 meetrit. See annab talle uue odaga visete arvestuses Saksamaa odaviskajate seas Johannes Vetteri, Thomas Röhleri, Raymond Hechti, Boris Henry, Peter Blanki ja Peter Esenweini järel seitsmenda koha.

Tafelmeier võistles olümpiamängudel kahel korral: 1984. aastal Los Angeleses (22. koht) ja 1988. aastal Seoulis (4. koht).

Euroopa meistrivõistlustel 1986. aastal Stuttgardis tuli ta tulemusega 84.76 Euroopa meistriks.

## Välislingid

*[Klaus Tafelmeier [World Athletics] veebilehel] 
*Klaus Tafelmeier Olympedia.org veebilehel
*Klaus Tafelmeier Track and Field Statistics veebilehel
*Klaus Tafelmeier Munzinger.de veebilehel (saksakeelne)
Carvin

**Carvin** on vald Põhja-Prantsusmaal Pas-de-Calais' departemangus.

Vald asub umbes 23 km Lensist kirdes, ümbritsetuna teedest N17 ja D919.


Carvin - Town hall - 1.jpg|Carvini raekoda
62215-Carvin-Sols.png


## Ajalugu

Suured väljakaevamised on hiljuti paljastanud inimasustuse, mis ulatub tagasi neoliitikumi aegadesse. See asula on seotud praeguseks kadunud Epinoy lossi ümbritseva tohutu märja alangu olemasoluga. 12. sajandi alguses elas Épinoys, mis on praegu valla idaosa, erak Püha Druon Sebourgist.

Selle Arrasi, Lille'i ja Tournai vahelise tee ääres asuva turulinna ajalugu tähistas siis söekaevandamine, mis algas 19. sajandi keskel ja lõppes 1975. aastal. Ühe väiksema kaevandusettevõtte peakorter asus Carvinis. Riigistamisel koondati kaevandused ja kaevandusrajatised Oigniesi gruppi.

Esimese maailmasõja ajal, 1914. aasta oktoobrist 1918. aasta oktoobrini oli Carvin sakslaste poolt okupeeritud. Asudes rinde tagalas kui garnisonilinn nii Saksa sõjaväelastele kui ka tsiviilisikutele. Üle 6000 sõduri surnukehad sängitati ühele suurimale Saksa kalmistule Nord-Pas-de-Calais' piirkonnas.

Carvinile anti 28. septembril 1920 riiklik teeneterist Croix de Guerre.

1940. aasta mais, Saksamaa sissetungi ajal Prantsusmaale toimus Carvini kesklinnas suur lahing, mis võimaldas suuremal osal Briti ja Prantsuse vägedest pääseda Dunkerque'i ja vabadusse. Kui liitlased olid lahkunud, maksid Wehrmachti väed ägedalt kätte kaevandusšahti 4 linnade (Carvin, Courrières ja Oignies)elanikele. Pärast kaevurite streiki 1941. aasta mais ja juunis, mis levis üle kogu Nord-Pas-de-Calais', vahistati paljud kaevurid (peamiselt kommunistid) ja hukati Arrasis.

1947. aastal kaotas Carvin iseseisvust taotlenud Libercourti valla eraldamisega peaaegu kolmandiku senisest territooriumist. Linn kaotas 1970.–1990. aastatel suure osa oma tööstusest; kaevandamise, ehituse ja inseneritööstuse osakaal vähenes. Suur osa raudteevõrgust lammutati 1990. aastate alguses. Tänapäeval on see peamiselt piirkonna pealinna Lille'i teenindus- ja elamuvald.

## Huviväärsused
* St. Martini kirik, pärineb 18. sajandist.
* Kaks 19. sajandi kirikut, St. Druoni ja St. Barbe'i.
* Sõjakalmistu.

## Tuntud inimesi
* Jacques Secrétin, rahvusvaheline lauatennisemängija, sündinud Carvinis 1949. aastal

## Sõpruslinnad
* Kłodzko, Poola
* Carvico, Itaalia

## Viited
Courcelles-lès-Lens

**Courcelles-lès-Lens** on vald Põhja-Prantsusmaal Pas-de-Calais' departemangus.

Vald asub umbes 16 km Lensist idas, tee D160 ääres, lähedalt mööduvad ka N43 ja Autoroute A21. Kanaliseerituid Deûle'i jõgi moodustab valla põhja- ja idapiiri.


Courcelles-lès-Lens (Pas-de-Calais, Fr) mairie.JPG|Courcelles-lès-Lensi vallamaja
62249-Courcelles-lès-Lens-Sols.png


## Huviväärsusi

* St. Vaasti kirik, pärast Esimest maailmasõda koos enamusega linnast uuesti üles ehitatud.
* La gare d'eau, ehitatud 20. sajandi alguses, võiks majutada rohkem kui 200 jõelaeva.
* Saint-Brayou kivi.
* Linna kaevandusõnnetustes hukkunud kaevurite memoriaal.
* Linna hiljuti renoveeritud vana tuuleveski.

## Tuntud inimesi
 
* Adulphe Delegorgue (1814-1850) – jahimees ja loodusteadlane, kes sündis Courcelles-lès-Lensis 13. novembril 1814. Ta oli Courcelles-lès-Lensi talupidaja ja endise linnapea Adulphe Delegorgue'i poeg. Temast sai 16-aastaselt meremees. Ta alustas oma esimest ekspeditsiooni Aafrikas 23-aastaselt ning osales Pariisi ja Douai loodusmuuseumi kogude täiendamises. Ta suri oma neljanda ekspeditsiooni ajal haigustesse. Ta kirjutas 1847. aastal ilmunud "Voyage dans l'Afrique Australe" ja andis oma nime mitmele loomaliigile. Tema järgi on nime saanud Courcelles-lès-lensi keskkool.

## Viited
Patrik Bodén

**Lars Patrik Bodén** (sündinud 30. juunil 1967 Torsby vallas) on endine Rootsi kergejõustiklane, kes võistles odaviskes. 

Talle kuulub Rootsi rahvusrekord 89.10 m, mille ta püstitas 24. märtsil 1990. Selle viskega hoidis ta lühidalt maailmarekordit, kuni Steve Backley püstitas hiljem samal aastal uue rekordi 89.58 m.

Euroopa meistrivõistlustel, maailmameistrivõistlustel ja olümpiamängudel osales ta kokku kümme korda ning võitis 1990. aasta EM-il Splitis pronksmedali tulemusega 82.66 m.

## Välislingid

*[Patrik Bodén [World Athletics] veebilehel]
*Patrik Bodén Olympedia.org veebilehel
*Patrik Bodén Rootsi Olümpiakomitee veebilehel
*Patrik Bodén Track and Field Statistics veebilehel
Courrières

**Courrières** on vald Põhja-Prantsusmaal Pas-de-Calais' departemangus.

Vald asub umbes 11 km Lensist kirdes, teede D46 ja D919 ristumiskoha ümbruses ning Autoroute A1 lähedal. Lensi kanal ja kanaliseeritud Deûle'i jõgi moodustavad kolm neljandikku valla piiridest.


Courrières - Église Saint-Piat.JPG|Courrières'i kirik
62250-Courrières-Sols.png


## Ajalugu

Piirkonna ajalugu iseloomustab Courrières'i kaevandusõnnetus, mille tagajärjel hukkus 1906. aasta 10. märtsil 1906 1099 inimest. Kõik piirkonna kivisöekaevandused suleti 1970. aastaks. Seal toimus 1940. aastal veresaun.

## Tuntud inimesi

* Jules Breton, maalikunstnik
* Catherine Plewinski, ujuja
* Éric Sikora, jalgpallur

## Huviväärsused

* Spordikeskus Centre Sportif
* Mets Courrières'ist põhja pool
* St. Piati kirik, pärineb 16. sajandist
* Sõjakalmistu

## Sõpruslinnad

* Barlinek, Poola
* Aylesham, Suurbritannia

## Viited
Steve Backley

**Stephen James Backley** (sündinud 12. veebruaril 1969) on Suurbritannia kergejõustiklane, kes võistles aastatel 1989–2004 odaviskes. Varem kuulus talle maailmarekord ja tema 91,46-meetrine vise 1992. aastast on Suurbritannia rekord. 

Tippsportlasena kuulus ta Suurbritannia kergejõustikukoondisse. Ta võitis Euroopa meistrivõistlustelt neli kuldmedalit, Rahvaste Ühenduse mängude kolm kuldmedalit, olümpiamängudelt kaks hõbedat ja pronksi ning maailmameistrivõistlustelt kaks hõbedat. 

Pärast tippsportlaskarjääri lõpetamist on ta aeg-ajalt olnud kergejõustikuvõistluste, eriti välivõistluste kommentaator. 

2003. aastal sai ta Briti impeeriumi ordu ohvitseriks (OBE).

## Saavutused rahvusvahelistel võistlustel

## Viited

## Välislingid
*[Steve Backley [World Athletics]i veebisaidil]
*Steve Backley ajaskaala
*Steve Backley profiil MTC Talent Managementi veebisaidil
*Steve Backley koduleht
*Steve Backley Olympedia.orgi veebisaidil
*Steve Backley Track and Field Statisticsi veebisaidil
Diane Morgan

**Diane Morgan** (sündinud 5. oktoobril 1975 Boltonis Inglismaal) on inglise telesaatejuht, näitleja, koomik ja kirjanik.

Teda teatakse enim **Philomena Cunki** rolli mängimise eest hindamissarjas “Charlie Brooker's Weekly Wipe” (2013–2020) ning pilasarjades “Cunk on Britain” (2018) ja “Cunk on Earth” (2022). Ta mängis ka Kathi rolli Netflixi komöödiasarjas “After Life” (2019–2022). BBC Two situatsioonikomöödias kehastab ta Lizi alates aastast 2016. Ta kaaskirjutab sama kanali komöödiasarja “Mandy” (2019–...), niisamuti selles osaledes.

2023. aasta juulis määrati ta televisiooni ja komöödiasse panustamise eest audoktoriks Boltoni Ülikoolis.

## Isiklikku
Ta elab abikaasa Ben Caudelliga, kes on komöödiaprodutsent, Londoni asumis Bloomsburys.

Ta on taimetoitlane ja loomaõiguslane.
Voznessenski lahingud

**Voznessenski lahingud** kujutasid endast rida Venemaa ja Ukraina vahelisi sõjalisi rünnakuid, mis toimusid Vene-Ukraina sõja lõunarinde raames Venemaa 2022. aasta sissetungi ajal Ukrainasse 2022. aasta märtsi alguses.

Pärast Hersoni linna vallutamist tungisid Vene väed läände Mõkolajivi linna suunas. Samal ajal kui Vene väed ründasid Mõkolajivit, eraldus Vene kolonn ja tõukas põhja poole, haarates kaks korda Ukraina vägesid väikese Voznessenski linna juures. Linna peeti Venemaa vägede jaoks strateegiliselt oluliseks, kuna sellel oli sild üle Lõuna-Bugi jõe ja see oli Lõuna-Ukraina tuumaelektrijaama läheduses.

## Esimene lahing
2. märtsil 2022 tungisid Venemaa Musta mere laevastiku 126. rannikukaitsebrigaadi elemendid Mõkolajivist loodesse Voznessenski linna suunas, püüdes leida ristmikku üle Lõuna-Bugi jõe. Väidetavalt koosnes Vene kolonn 400 mehest ja 43 sõidukist.

Linnapea ja üks Ukraina komandöridest Jevgeni Velõtško teatas ettevalmistamisel, et kohalikud ärimehed aitasid Ukraina vägedel luua arvukalt teetõkkeid ja hävitasid Voznessenskis Mertvovodi jõe silla ning kaevasid välja jõe kaldajoone, et Vene sõidukid ei saaks seda ületada.

Vene väed alustasid lahingut linna tulistamisega, kahjustades mitut hoonet. Vene langevarjurid heideti linnast edelasse, samal ajal kui kagust liikus edasi soomuskolonn, mis asus naaberkülas Rakoves. Vene snaiprid lõid külas mitmesse majja pesad ning Vene väed rajasid baasi kohalikku bensiinijaama. Vene soomustransportöör tulistas kohaliku territoriaalkaitseväe baasi, hukkus mitu Ukraina sõdurit. Vene väed ei suutnud Voznessenskisse tungida. Ukraina suurtükivägi alustas Vene positsioonide tulistamist, takistades Vene suurtükiväe miinipildujaid üles seadmast.

Õhtuks alustasid Vene tankid Voznessenski pommitamist, kuid taganesid pärast vastutuld. Samal ajal jätkasid Ukraina väed Vene positsioonide pommitamist ja hävitasid mõned Vene sõidukid. Ukraina sõdurid läksid edasi jalgsi, rünnates ameeriklaste tarnitud FGM-148 Javelini rakettidega Vene sõidukeid, hävitades vähemalt kolm tanki. Ukraina väed suutsid alla lasta ka Vene ründehelikopteri Mil Mi-24. Vene väed taganesid täielikult 3. märtsil, jättes maha varustuse ja sõidukid. Taganemise ajal tulistas Vene suurtükivägi Rakovet, tabades kliinikut. Vene väed rüüstasid ka küla. Vene kolonn taganes 64 km kagusse.

Kokku jäeti maha 30 Vene sõidukit, sealhulgas mõned tankid. Nende hulgas suutsid Ukraina väed päästa 15 tanki. Kohalikud ametnikud teatasid, et umbes 100 Vene sõdurit sai surma ja 10 vangistati. Ukraina väed kandsid mõningaid kaotusi, peamiselt territoriaalkaitseväelaste seas. Lahingu käigus sai surma 12 tsiviilisikut.

## Teine lahing
9. märtsil korraldasid Vene väed järjekordse rünnaku Voznessenskile. Ukraina väed seadsid purustatud silla lähedale kaitsepositsiooni. Järgmisel päeval vallutasid Vene väed linna. Ukraina väed vallutasid Voznessenski tagasi kolm päeva hiljem, 13. märtsil. 18. märtsiks olid Ukraina vasturünnakud piirkonnas tõrjunud venelased linnast 120 kilomeetri kaugusele.

Kohalikud Ukraina väed jätkasid pärast teist rünnakut linna kindlustamist, uskudes, et Vene väed jätkavad rünnakuid.

## Viited
Papliheinik

**Papliheinik** (*Tricholoma populinum*) on heiniku perekonda kuuluv seeneliik.

Eestis kasvab haabade all.

## Välislingid
*